**Dienvidkurzemes novada pašvaldības domes saistošo noteikumu Nr. 2025/.. "Grozījumi Dienvidkurzemes novada pašvaldības domes 2025. gada 24.aprīļa saistošajos noteikumos Nr. 2025/15 "Dienvidkurzemes novada iedzīvotāju padomes nolikums""
paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | 1.1. Ar Dienvidkurzemes novada pašvaldības 2025. gada 24.aprīļa lēmumu apstiprināti Dienvidkurzemes novada pašvaldības (turpmāk - pašvaldība) domes saistošie noteikumi Nr. 13 "Dienvidkurzemes novada iedzīvotāju padomes nolikums" (turpmāk - nolikums), kas nosaka iedzīvotāju Padomes izveidošanas un darbības nosacījumus.1.2. Konstatējama nepieciešamība veikt grozījumus nolikumā, lai izpildītu Viedās administrācijas un reģionālās attīstības ministrijas atzinumā par saistošajiem noteikumiem Nr. 2025/13 (16.05.2025. Nr. 1-18/2461) ieteikumus par precizējumu veikšanu: 1.3. Nepieciešams precizēt un papildināt:1.3.1. Nolikuma izdošanas tiesisko pamatojumu;1.3.2. kandidātu pieteikšanās un vēlēšanas procesa darbību termiņus;1.3.3. kritērijus Padomes kandidātam un Padomes vēlētājam;1.3.4. punktus un izslēgt nosacījumus, ka Padomes locekļu vēlēšanas rezultātus apstiprina dome;1.3.5. 1.pielikumu. |
| 2. Fiskālā ietekme uz pašvaldības budžetu | 2.1. Saistošo noteikumu izpilde notiks pašvaldības kārtējā gada budžeta ietvaros:2.1.1. uz ieņēmumu daļu nav attiecināms;2.1.2. izdevumu daļa nav precīzi aprēķināma, jo atkarīga no ierosinājumu skaita par Padomes veidošanu;2.1.3. nav paredzēta ietekme uz citām pozīcijām budžeta ieņēmumu vai izdevumu daļā.2.2. Nav nepieciešama jaunu darba vietu radīšana. Noteikumu izpildē tiks iesaistīti esošie darbinieki. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1.Pozitīva sociālā ietekme, sabiedrībai tiek dota iespēja iesaistīties Pašvaldības darbā. Kandidēt padomes locekļu vēlēšanās var jebkura persona, kura atbilst [Pašvaldību likuma](https://likumi.lv/ta/id/336956-pasvaldibu-likums) [58. panta](https://likumi.lv/ta/id/336956-pasvaldibu-likums#p58) trešajā un ceturtajā daļā noteiktajām prasībām. Iedzīvotājiem un uzņēmējiem ir vieglāk iesaistīties un izteikt savus ierosinājumus Pašvaldības darbā. 3.2.Nolikuma pieņemšana labvēlīgi ietekmēs apkārtējo vidi – tiks gādāts par Pašvaldības administratīvās teritorijas labiekārtošanu, vides aizsardzību un sanitārās tīrības uzturēšanu, pilsētvides ainavas un esošā kultūras mantojuma saglabāšanu. Tiks dota iespēja Padomēm iesaistīties dokumentu izstrādes darba grupās attīstības plānošanas jautājumos, kas skar attiecīgo pagasta/pilsētas teritoriju. 3.3. Saistošie noteikumi neietekmēs konkurenci. |
| 4. Ietekme uz administratīvajām procedūrām un to izmaksām | Pašvaldība par saviem līdzekļiem kārtējā gada budžeta ietvaros organizē padomes locekļu vēlēšanas un nodrošina padomes locekļus ar darbam nepieciešamajām telpām un iekārtām.Balsu skaitīšanas procesā iesaistītās personas darbu veic noteiktā darba laika ietvaros un samaksa par to netiek noteikta. |
| 5. Ietekme uz pašvaldības funkcijām un cilvēkresursiem | 5.1. Nav būtiskas ietekmes uz pašvaldības funkcijām un cilvēkresursiem. |
| 6. Informācija par izpildes nodrošināšanu | 6.1. Saistoši noteikumu darbības nodrošināšanai tiek iesaistīti Pašvaldības centrālās administrācijas darbinieki, attiecīgā pagasta/pilsētas pārvaldes vadītājs un darbinieki. Netiek paredzēts veidot jaunas darba vietas. Padome sniedz Pašvaldībai pārskatu par Padomes darbu. |
| 7. Prasību un izmaksu samērīgums pret ieguvumiem, ko sniedz mērķa sasniegšana | 7.1. Ar saistošajiem noteikumiem noteiktās prasības ir samērīgas attiecībā pret ieguvumiem, ko sniedz saistošo noteikumu mērķa sasniegšana. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts un tam pievienotais paskaidrojuma raksts tika publicēts pašvaldības oficiālajā tīmekļvietnē www.dkn.lv no 2025. gada ….. jūlija līdz 2025. gada ……. ………….. . |

Domes priekšsēdētājs Andris Jankovskis